Document ID: 32002R0797

Komisijas Regula (EK) Nr. 797/2002
(2002. gada 14. maijs),
ar ko groza III un VIII pielikumu Padomes Regulai (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm [1], kurā jaunākie grozījumi izdarīti ar Komisijas Regulu (EK) Nr. 27/2002 [2], un jo īpaši tās 19. pantu,
tā kā:
(1) Padome ar Regulu (EK) Nr. 2474/2000 [3] ir apstiprinājusi tekstilpreču un apģērbu sarakstu, kas 2002. gada 1. janvārī ir jāiekļauj GATT 1994.
(2) Ķīnas Tautas Republika ir kļuvusi par pilntiesīgu Pasaules Tirdzniecības organizācijas locekli 2001. gada 11. decembrī. Taivāna ir kļuvusi par pilntiesīgu locekli 2002. gada 1. janvārī.
(3) Izcelsmes apliecība un izvešanas apliecība, ko izmanto Taivāna, nedaudz atšķiras no Regulā (EEK) Nr. 3030/93 dotā standarta parauga. Taivānas iestādes ir iesniegušas paraugus.
(4) Attiecībā uz abām valstīm ir jāpieņem Regulā (EEK) Nr. 3030/93 izklāstītie pielāgošanas noteikumi, lai izpildītu Kopienas starptautiskās saistības.
(5) Regula (EK) Nr. 3030/93 ir attiecīgi jāgroza.
(6) Lai nodrošinātu Kopienas starptautisko saistību izpildi, no 2002. gada 1. janvāra jāpiemēro šajā regulā paredzētie pasākumi.
(7) Šajā regulā paredzētie pasākumi ir saskaņā ar Tekstilpreču komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 3030/93 groza šādi:
1. Regulas III pielikumu groza saskaņā ar šīs regulas pielikuma A daļu.
2. Regulas VIII pielikumu aizstāj ar tekstu, kas izklāstīts šīs regulas pielikuma B daļā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2002. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 14. maijā

Labels: 1
3
5